S-224/2008

Mál þetta, sem þingfest var þann 22.maí sl. og dómtekið þann 7. ágúst sl., var höfðað með ákæru lögreglustjórans á Selfossi, dagsettri 14. apríl 2008, á hendur S-kk-þgf T-kk-þgf V-kk-þgf, kt. 000000-0000, Brúarási 7, Reykjavík, til dvalar að Yrslufelli 9, Reykjavík,

„fyrir umferðarlagabrot

með því að hafa, síðdegis föstudaginn 15. febrúar 2008 ekið bifreiðinni MU-262 norður Eyrarbakkaveg við Litla-Hraun á Eyrarbakka, óhæfur til að stjórna bifreiðinni örugglega vegna áhrifa tetrahýdrókannabínólsýru.

Telst brot ákærða varða við 1., sbr. 2. mgr. 45. gr. a. umferðarlaga nr. 50,1987 sbr. 5. gr. laga nr. 66/2006, sbr. 1. mgr. 100. gr. nefndra umferðarlaga.

Þess er krafist að ákærði verði dæmdur til refsingar og til að sæta sviptingu ökuréttar samkvæmt 101. og 102. gr. umferðarlaga nr. 50, 1987, sbr. lög nr. 44, 1993, lög nr. 57, 1997, lög nr. 23, 1998, lög nr. 132, 2003, lög nr. 84, 2004 og lög nr. 66, 2006.“

Ákærði kom fyrir dóminn þann 22. maí sl. og játaði að hafa ekið umrætt sinn en neitaði að hafa verið undir áhrifum fíkniefna og ófær um að stjórna ökutækinu örugglega eins og greinir í ákæru. Málinu var frestað til aðalmeðferðar þann 7. ágúst sl. og var dómtekið. Krafðist verjandi ákærða þess að honum yrði gerð vægasta refsing sem lög leyfa í máli þessu og vísaði m.a. til 1. mgr. 102. gr. laga nr. 50/1987. Málið var dómtekið eftir að verjandi og sækjandi höfðu reifað lagaákvæði og ákvörðun refsingar.

Um málavexti vísast til ákæruskjals.

Í 45. gr. a. umferðarlaga nr. 50/1987 segir að enginn megi stjórna eða reyna að stjórna vélknúnu ökutæki ef hann er undir áhrifum ávana- og fíkniefna sem bönnuð eru á íslensku yfirráðasvæði samkvæmt lögum um ávana- og fíkniefni og reglugerðum settum samkvæmt þeim. Í 2. mgr. 45. gr. a. segir að mælist ávana- og fíkniefni skv. 1. mgr. í blóði eða þvagi ökumanns, teljist hann vera undir áhrifum ávana- og fíkniefna og óhæfur til að stjórna ökutæki örugglega.

Í málinu liggur fyrir matsgerð, dagsett 7. mars 2008, frá Rannsóknastofu í lyfja- og eiturefnafræði við Háskóla Íslands. Kemur þar fram að í þvagi ákærða hafi fundist tetrahýdrókannabínólsýra. Þá segir í matsgerðinni að tetrahýdrókannabínólsýra sé í flokki ávana- og fíkniefna, sem óheimil séu á íslensku forráðasvæði. Ökumaður teljist því hafa verið óhæfur til þess að stjórna ökutæki örugglega þegar blóð- og þvagsýnin voru tekin. Ákærði hefur því verið undir áhrifum ávana- og fíkniefna þegar lögreglan hafði afskipti af honum og braut því gegn 45. gr. a. umferðarlaga. Verður ákærði því sakfelldur fyrir þá háttsemi.

Í 4. mgr. 102. gr. umferðarlaga segir að hafi stjórnandi vélknúins ökutækis brotið gegn ákvæðum 45. gr. a skuli svipting ökuréttar eigi vara skemur en þrjá mánuði og allt að tveimur árum eftir alvarleika brots og magni ávana-og fíkniefna í blóði eða þvagi ökumanns. Í 1. mgr. 102. gr. segir að ef sérstakar málsbætur séu og ökumaður hafi ekki áður gerst sekur um sams konar brot eða annað verulegt brot gegn skyldum sínum sem ökumaður megi sleppa sviptingu ökuréttar vegna brota á ákærðum 1. mgr. 45. gr., sbr. 2. mgr. þeirrar greinar eða 45. gr. a. Ákærði hefur samkvæmt sakavottorði sem liggur frammi í málinu ekki áður gerst sekur um umferðarlagabrot en ekkert hefur komið fram í málinu um að sérstakar málsbætur séu til staðar svo skilyrðum 1. mgr. 102. umferðarlaga sé fullnægt.

Refsing ákærða er því ákveðin 70. 000 króna sekt sem ákærða bera að greiða eins og nánar greinir í dómsorði. Þá skal ákærði sviptur ökurétti í þrjá mánuði eins og greinir í dómsorði.

Með vísan til 165. gr. laga um meðferð opinberra mála skal ákærða gert að greiða allan sakarkostnað sem er vegna rannsóknar á blóði ákærða og matsgerðar, 87.176 krónur, og þóknun skipaðs verjanda hans, E-kk-ef Þ-kk-ef G-kk-ef héraðsdómslögmanns, 80.925 krónur að meðtöldum virðisaukaskatti, auk ferðakostnaðar, 16.420 krónur.

Ó-kk-nf H-kk-nf K-kk-nf sýslumaður sótti málið af hálfu ákæruvaldsins.

Á-kvk-nf G-kvk-nf héraðsdómari kveður upp dóm þennan.

D ó m s o r ð :

Ákærði, S-kk-nf T-kk-nf V-kk-nf, greiði 70.000 krónur í sekt til ríkissjóðs innan fjögurra vikna frá birtingu dóms að telja en sæti ella fangelsi í sex daga.

Ákærði skal sviptur ökurétti í þrjá mánuði frá birtingu dóms að telja.

Ákærði greiði allan sakarkostnað, 184.521 krónu, þar með talda þóknun skipaðs verjanda síns, E-kk-ef Þ-kk-ef G-kk-ef héraðsdómslögmanns, 80.925 krónur að meðtöldum virðisaukaskatti og 16.440 krónur í ferðakostnað.

Á-kvk-nf G-kvk-nf.